მასუდ ფეზეშქიანი

**მასუდ ფეზეშქიანი** (; ; ; დ. 29 ეკენია, 1954) — ირანალ პოლიტიკოს დო ჸოფირ კარდიოქირურგი, ნამუთ 2024 წანაშე ირანიშ მაჩხორა პრეზიდენტიშ პოსტის იკნენს. რეფორმისტულ ფრაქციაშ მაკათური, თინა არძაშე ხანერ პიჯ რე, ნამუსჷთ თე პოსტ უკებჷნ — პრეზიდენტო 69 წანერო გინირთჷ.

მაჰაბადის (ბჟადალ აზერბაიჯანი), ირანალ აზერბაიჯანალიშ დო ირანალ ქურთიშ ფანიას დჷნაბადუ ფეზეშქიანქ, თებრიზიშ სამედიცინო მენცარობეფიშ უნივერსიტეტი მედიცინაშ ხარისხით გათუ დო ირან-ერაყიშ ლჷმაშ (1980–1988) ბორჯის ირანალ ჯარიშკოჩეფშო ექიმო მუშენდჷ. ფეზეშქიანი რდჷ პირანშაჰრიშ დო ნაღადეშ ოლქეფიშ გამგებელი, თიშ პოლიტიკურ კარიერაქ 1997 წანას დიჭყჷ, მუჟანსჷთ თიქ მოჰამედ ხათამიშ ადმინისტრაციას ჭყანთხილუაშ მინისტრიშ გამაკოჩო ქაკათჷნ. 2001 წანაშე 2005 წანაშა თინა ჭყანთხილუაშ დო სამედიცინო გონათუაშ მინისტრი რდჷ. მოგვიანეთ, 2008-2024 წანეფს, თინა ხუთშა გიშაგორეს პარლამენტიშ მაკათურო თებრიზიშ, ოსკუშ დო აზარშაჰრიშ ოგიშაგორაშე ოლქიშე. ათე ბორჯის, 2016 წანაშე 2020 წანაშა, ფეზეშქიანითაშნეშე რდჷ პარლამენტიშ სპიკერიშ პირველი გამაკოჩ. 2024 წანაშ საპრეზიდენტო გიშაგორუეფშა, თიქ დუდ ჟირ წოხოლენ გიშაგორუასჷთ წჷმარინუ: 2013 წანას კანდიდატურა ნამუქჷთ მინწყჷ, თაშნეშე 2021 წანას კალიშ რღვაფაშ ნება ვემეჩეს. მუჭოთ ზჷმიერ პოლიტიკოსიქ, თიქ გიშაგორუეფს პრინციპალისტ ნომინანტ საიდ ჯალილი დამარცხჷ.

ფეზეშქიანქ მუშ პრეზიდენტალა „აწორინალაშ ლირეშ“ (Axis of Resistance) ალარინათ ქჷდიჭყუ ირან-ისრაელიშ პროქსი კონფლიქტის. თიში გამაგალაშ ბორჯის მოხვადჷ 2024 წანაშ გჷმათუთაშ ირანიშ გეშქუმალეფქ ისრაელშა, ნამუთ რდჷ ოგამურ ისრაელიშით ჰამასიშ ლიდერიშ, ისმაილ ჰანიეშ, ჰეზბოლაშ ლიდერიშ, ჰასან ნასრალაშ დო ირანალ ოურდუმე ოფიცერიშ, აბას ნილფორუშანიშ ჸვილუეფშენ. ფეზეშქიანს იმენდ უღუდჷ, ააშ-წკჷმა გვირზილურ აპიჯალას (JCPOA) კჷნე აკანწყუნდჷნ, ნამუშ მანგიოროთ ირანს ერეფოშქაშე სანქციეფქ მოუნწყუნდჷნ. მარა, 2025 წანაშ მანგის. ისრაელიშ გერასქუეფიშ უკული, აწორინალაქ „ვითოჟირდღამ ლჷმაშა“ (Twelve-Day War) გეგნორთჷ, ნამუშ ბორჯისჷთ ფეზეშქიანიშ ჸვილუაშ უმწუძინუო ოცადუდეს. 2026 წანაშ 1 მელახის ალი ხამენეიშ ჸვილუაშ უკული, ფეზეშქიან გეგშაგორეს ობორჯე მადუდეეფიშ სხუნუშ (Interim Leadership Council) მაკათურო, ალირეზა არაფი დო უჟინაშ სასამართოშ მადუდე ღოლამ-ჰოსეინ მოჰსენ-ეჟეიწკჷმა ართო.

## სქოლიო


კატეგორია:XX ოშწანურაშ ირანალ ექიმეფი
კატეგორია:XXI ოშწანურაშ ირანალ ექიმეფი
კატეგორია:XXI ოშწანურაშ ირანალ პოლიტიკოსეფი
კატეგორია:თებრიზიშ სამედიცინო მენცარობეფიშ უნივერსიტეტიშ აკადემიურ პერსონალი
კატეგორია:აზერბაიჯანალეფ ირანს
კატეგორია:აზერბაიჯანალ შიიტ მუსლიმეფი
კატეგორია:ისლამურ საკონსულტაციო ასამბლეაშ პირველ გამაკოჩეფი
კატეგორია:ირანიშ თარობაშ მინისტრეფი
კატეგორია:ირანალ ანტისიონისტეფი
კატეგორია:ირანალ კარდიოქირურგეფი
კატეგორია:ირანალ რეფორმისტეფი
კატეგორია:ირანალ ქირურგეფი
კატეგორია:ირან-ერაყიშ ლჷმაშ ისლამურ რევოლუციაშ შანკოეფიშ კორპუსიშ პერსონალი
კატეგორია:ქურთ მუსლიმეფი
კატეგორია:ქურთეფ ირანს
კატეგორია:ისლამურ საკონსულტაციო ასამბლეაშ მა-10 მოჭანაფაშ მაკათურეფი
კატეგორია:ისლამურ საკონსულტაციო ასამბლეაშ მა-11 მოჭანაფაშ მაკათურეფი
კატეგორია:ისლამურ საკონსულტაციო ასამბლეაშ მა-9 მოჭანაფაშ მაკათურეფი
კატეგორია:ისლამურ საკონსულტაციო ასამბლეაშ მა-8 მოჭანაფაშ მაკათურეფი
კატეგორია:2026 წანაშ ირანიშ ლჷმაშ პიჯეფი
კატეგორია:ვითოჟირდღამ ლჷმაშ პიჯეფი
კატეგორია:თებრიზალ პოლიტიკოსეფი
კატეგორია:ირანიშ პრეზიდენტეფი
კატეგორია:თებრიზიშ სამედიცინო მენცარობეფიშ უნივერსიტეტნათებუეფი
კატეგორია:თეირანიშ უნივერსიტეტინათებუეფი